All the Brothers Were Valiant

:*Iste articlo ye sobre una cinta de cine estausunidense de cine d'aventuras dramaticas de l'anyo 1953; ta atros usos, se veiga *'All the Brothers Were Valiant (desambigación)** y **All the Brothers Were Valiant (cinta)***.

***All the Brothers Were Valiant*** (títol orichinal en [[Idioma anglés|anglés]], en [[Idioma aragonés|aragonés]] ***Toz os chirmans tenioron pitera***, estrenada en [[Aragón]] con o suyo títol traduciu enta lo [[Idioma castellano|castellano]] como ***Todos los hermanos eran valientes***, en aragonés ***Toz os chirmans teneban pitera**'') ye una [[cinta]] de [[cine d'aventuras]] [[Cine de drama|dramaticas]] de [[cine estausunidense]] de l'anyo [[1953]] dirichida por [[Richard Thorpe]] seguntes un [[guión adaptau]] por [[Harry Brown]] (basau en a [[novela]] ''[[All the Brothers Were Valiant (novela)|All the Brothers Were Valiant]]'', publicada por [[Ben Ames Williams]] en [[1919]], que ya heba estau adaptada en o cine en a cinta ''[[All the Brothers Were Valiant (cinta de 1923)|All the Brothers Were Valiant]]'' de [[cine mudo]] dirichida por [[Irvin Willat]] en [[1923]], que se considera que ye una [[cinta perdida]]). Componió la suya [[banda sonora orichinal]] o [[compositor]] [[Miklós Rózsa]], estando la suya [[dirección de fotografía]] de [[George J. Folsey]] y la suya [[producción cinematografica]] de [[Pandro S. Berman]] ta la [[productora cinematografica]] ''[[Metro-Goldwyn-Mayer]]''. Fan parte de l'[[elenco]] d'a cinta, entre d'atros [[actor]]s, [[Robert Taylor]], [[Stewart Granger]], [[Ann Blyth]], [[Betta St. John]], [[Keenan Wynn]], [[James Whitmore]], [[Kurt Kasznar]], [[Lewis Stone]], [[Robert Burton]], [[Peter Whitney]], [[John Lupton]], [[Jonathan Cott]], [[Mitchell Lewis]], [[James Bell]] y [[Leo Gordon]].

''Mark Shore'' ye lo [[Capitán de barco|capitán]] d'una [[goleta]] [[Ballenero|ballenera]] pero en tornar o barco en o suyo puerto d'orichen dende as [[islas Gilbert]], ''Mark'' no i yera. Alavez o suyo [[chirmán]] ''Joel'' decide ocupar o cargo d'o suyo chirmán desapareixiu y aproveitar ta buscar-lo. Antis de marchar fa la suya [[voda]] con ''Priscilla Holt'', qui marcha con él en o viache. ''Priscilla'' no tien masiada buena opinión de su mariu porque encara que en a familia d'él toz os hombres han amostrau tener pitera, piensa que él no en tien; amás li da fastio la odor a la graixa de [[Balaenidae|ballena]]. Bel día en un puerto ''Mark'' puya en o barco inesperadament y explica que perdió lo barco en estar inchurrispiau y que marchoron sin él, deixando-lo albandonau. ''Mark'' preba de retantar a ''Priscilla'' y amás preba que su chirmán cambie lo rumbo d'o barco ta marchar en a busca d'un fabuloso trasoro de [[perla]]s, y en negar-se, convence a la tripulación ta que s'amotine.

A cinta s'ambienta en os [[anyos 1850]] en [[Oceanía]] y l'[[oceano Pacifico]] y las suyas escenas se filmoron en localidaz de [[Chamaica]] y en os ''[[Metro-Goldwyn-Mayer Studios]]'' en [[Culver City]] en [[California]]. ''All the Brothers Were Valiant'' recibió una nominación a los [[Premios Oscar]] en a suya [[26ena edición d'os Premios Oacar|26<sup>ena</sup> edición]] ([[Premio Oscar a la Millor Fotografía|Millor Fotografía en Color]]).

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==
*  [https://www.imdb.com/title/tt0045494/ ''All the Brothers Were Valiant''] en [[Internet Movie Database]].
*  [https://www.tcm.com/tcmdb/title/2195/enwp ''All the Brothers Were Valiant''] en [[TCM Movie Database]].
*  [https://www.allmovie.com/movie/v83488 ''All the Brothers Were Valiant''] en [[AllMovie]].
*  [https://catalog.afi.com/Catalog/moviedetails/50743 ''All the Brothers Were Valiant''] en l**American Film Institute Catalog* de l*'American Film Institute*.
*  [https://www.filmaffinity.com/en/film486560.html *All the Brothers Were Valiant*] en [[FilmAffinity]].
*  [https://www.allocine.fr/film/fichefilm_gen_cfilm=42745.html *All the Brothers Were Valiant*] en [[Allociné]].
*  [https://letterboxd.com/film/all-the-brothers-were-valiant/ *All the Brothers Were Valiant''] en Letterboxd.